קורס צילום למתחילים משלב למידת טכניקה ומיומנות לצד יצירתיות והבעה אישית. השיעורים כוללים לימודי טכנולוגיה של הצילום, סיורי צילום בשטח, תרגולים מעשיים, דיון וניתוח עבודות של משתתפי הקורס והרצאות של צלמים אורחים. בנוסף להקניית עקרונות הצילום ויכולת שליטה במצלמה, אנו רואים חשיבות רבה בפיתוח השפה האישית של כל משתתף.
בקורס נדון ונחקור תפישות שונות ביחס לאמנות ולציור בפרט. דרך עבודה מעשית ננסה להבין את החשיבות של תהליכי עבודה ופרקטיקת סטודיו. נפתח כלים טכניים, נאסוף ונצבור מקורות השראה שיעזרו לנו להעמיק את השפה הציורית האישית. הקורס ייערך כשיעור סטודיו פעיל ויכלול עבודות בית ודיונים כיתתיים.
*הקורס הינו חלק מלימודי המסלול ללימודי אמנות בקוביה והוא פתוח לקהל הרחב.
בקורס זה נלמד לפסל גוף אדם תוך הבנת מבנהו האנטומי והתפקודי. העבודה תעשה תוך מפגש עם זרמים באמנות ויצירה בהשראתם. במהלך הקורס נתנסה בטכניקות קרמיות בפיסול, תהליכי שריפה ושיטות צביעה ונכיר פתרונות טכנולוגיים. כל זאת יתגבש לכדי תוצאות מוגמרות ורכישת כלים לעבודה הפיסולית.
*קורס פתוח לקהל הרחב במסגרת המסלול ללימודי עיצוב קרמי. השתתפות מותנית בשיחה מקדימה עם המורה וקבלת אישור השתתפות.
שכר לימוד: 1300 ₪ כולל חומרים ושריפות קרמיות.
הקורס יחשוף בפני התלמידים את האפשרויות הגלומות בהעתקה ושכפול של אובייקטים בחומר קרמי באמצעות יציקת חומר נוזלי לתבניות. בקורס נלמד ליצור צורות בסיס ושכפול של תבניות גבס, נתנסה בהכנתן ליציקות מורכבות תוך שימוש בחיבורים, חיתוכים והדבקות ובסופו של תהליך נגיע ליצירת אובייקטים ומוצרים מפתיעים.
קורס מקיף המשלב לימוד תוכנות גרפיות, עיצוב גרפי ועיצוב בסביבת אינטרנט. הקניית יסודות בעיצוב, קומפוזיציה וטיפוגרפיה , כולל סדנאות הפקה והבאה לדפוס. הקורס מתמקד בלימוד טכני של התוכנות בשילוב סדנאות עיצוב ומשלב עיצוב לוגואים, מודעות, מיתוג ותדמית. נלמד גישות לעיצוב ספרים ומגזינים, לעיצוב עבור מדיה חברתית ועיצוב אתרים. במהלך הקורס נתמקד בהכנת תיק עבודות ובניית אתר לפרסום אישי.
מסורת ציור מודל בבוקר שישי. מודל חי, כיבוד ואווירה טובה. המפגש נועד לשכלל את הפרקטיקה הציורית ולאפשר תרגול חופשי למשתתפים.
הקורס יעסוק בביטוי האמנותי של מערכת היחסים שבין זהות יהודית וזהות ישראלית. תולדות האמנות הישראלית יוצגו בקורס תוך שימת דגש על נקודות חיבור או הפרדה בין שתי הזהויות. מכיוון שמדובר בנושא עכשווי יוצגו מחקרים חדשים המערערים על תובנות מסורתיות שאפיינו את השיח התיאורטי בתחום זה בישראל. בכל אחד מהשיעורים יוצג נושא מסוים לדיון ולהרחבה כגון, שלילת הגלות, אמנות ניצולי השואה, דמות האל המופשט, היהודי המזרחי-המסורתי ועוד.
החלק המעשי יכלול התייחסות של הסטודנטים להיבטים שהוצגו בדיון מתוך נקודת מבט אישית בטכניקות מגוונות: קולאז', צילום, ווידאו, רישום וציור.
לשלב הבא מרתון רישום מודל חוזר!